ดิฉันได้ไปถอดเข็มยาคุมออกเพราะครบกำหนด 3 ปีแล้ว ที่รพ.เจ้าพระยาอภัยภูเบศแนะนำว่า ให้ทานยาคุมต่อได้เลย ทาน ณ วันที่ ถอดเข็มออก ดิฉันก็เลยเริ่มทานยาคุมเม็ดแรก ณ วันนั้นเลยค่ะ ดิฉันทานยาคุมแบบ 21 เม็ด เม็ดสุดท้ายหมดไปตั้งแต่วันอาทิตย์ ที่ 13 พ.ค. ที่ผ่านมา จนตอนนี้ประจำเดือนยังไม่มาเลยค่ะ จะท้องไหมค่ะ เพราะมีอะไรกับแฟนหลั่งในตลอดเพราะคิดว่าทานยาคุมต่อแล้วไม่ท้อง จนตอนนี้ยาคุมหมด ประจำเดือนยังไม่มา เลยกลัวท้องค่ะ แล้วสามารถทานยาคุมแผงต่อไปได้วันไหนค่ะ
สวัสดีค่ะ การที่ประจำเดือนยังไม่มา อาจเกิดจาก1. การตั้งครรภ์ เนื่องจากยาคุมกำเนิดไม่สามารถป้องกันการตั้งครรภ์ได้ 100% แต่โอกาสก็เป็นไปได้น้อยมาก2. ผลจากยาฝังคุมกำเนิด หากในช่วงที่ฝังยาคุมกำเนิด ประจำเดือนขาดหายไป ซึ่งเป็นผลจากฮอร์โมนของยา ที่ทำให้เยื่อบุโพรงมดลูกฝ่อบางลง ผลดังกล่าวจึงยังคงมีอยู่ต่อเนื่องมาได้3. ผลจากยาคุมกำเนิดเอง แต่ส่วนใหญ่จะพบเมื่อทานต่อเนื่องมานานแล้ว ซึ่งยาอาจทำเยื่อบุโพรงมดลูกฝ่อบางลงได้ดังนั้น เมื่อทานยาคุมกำเนิดครบ 21 เม็ดแล้ว และเว้นระยะครบ 7 วันแล้ว ประจำเดือนยังไม่มา แนะนำให้ลองตรวจหาการตั้งครรภ์ดูก่อนค่ะ หากตรวจไม่พบ ก็ให้เริ่มต้นทานยาคุมกำเนิดแผงใหม่ต่อไปได้เลยค่ะ